*APSTIPRINĀTS:*

*ar iepirkuma komisijas 2020.gada 13.novembra*

*sēdes protokolu Nr.22*

**VAS “Latvijas dzelzceļš”**

**Atklātā konkursa**

**„Dzelzceļa pasažieru infrastruktūras modernizācija: būvniecība”**

**(iepirkuma identifikācijas Nr.** **LDZ 2020/5-IB)**

**SKAIDROJUMS Nr.65**

|  |  |  |
| --- | --- | --- |
| **Nr.p.k.** | ***Jautājumi*** | ***Atbildes*** |
| **1.** | **Vai 2015. gada 28. jūlija MK noteikumu Nr. 442 prasību 36.¹ punkta 1.3. apakšpunktā norādītie ierobežojumi attiecas uz VIAS un VNS sistēmu elementiem - lokālo tīklu komutatoriem un rūteriem, informēšanas sistēmas displejiem peroniem, videokamerām, elektrobarošanas iekārtām?** | Skat. Skaidrojuma Nr.14 2.atbildi un Nr.63 1. un 2.atbildi. |
| **2.** | Jūsu atbildē “*Skaidrojums Nr.43*” ir norādīts, ka:  *“Rīgas stacijas integrācijai VIAS programmatūrā jāizmanto Rail Baltica projekta ietvaros projektējamā Rīgas stacijas konfigurācija un VIAS konfigurācijas izmaksas ir jāiekļauj piedāvājuma cenā. Gala iekārtu pieslēgums VIAS Rīgas stacijā tiks nodrošināts Rail Baltica projekta ietvaros. Torņkalna stacija nav iekļauta šī iepirkuma ietvaros - skat. skaidrojumu Nr.38  2.punktu.”*  Tomēr nav norādīts, kādā konkrētā konfigurācijā Konkursa piedāvājuma ir jāiekļauj VIAS sistēmas matemātiskais nodrošinājums Rīgas stacijai.  Jūsu atbildē “*Skaidrojums Nr.52*” arī ir norādīts, ka:  *“Skaidrojam, ka saskaņā ar II sējuma 3.1.2.punktu Rīgas Pasažieru stacijā notiek apziņošanas infrastruktūras projektēšanas un pārbūves darbi Rail Baltica projekta ietvaros. Rīgas Pasažieru stacijā tiks izbūvēta kabeļu kanalizācija un uzstādītas vizuālās un audio apziņošanas iekārtas (platformu displeji un iekštelpu monitori un skaļruņi un pārējā aparatūra), kuras plānots pieslēgt LDz projekta ietvaros izveidotajai VIAS sistēmai,  un skaidrojumā Nr.38 sniegto 2.atbildi un skaidrojumu Nr.43  1.atbildi, Rīgas un Torņkalna staciju iekārtu pieslēgšana VIAS neietilpst  šī iepirkuma ietvaros un esošā VAPIS sistēmas funkcionalitāte nav jāmaina. Rīgas pasažieru stacijas apziņošanas iekārtu pieslēgšana VIAS, t.sk. izmaksas, tiks veikta Rail Baltica projekta ietvaros, pēc stacijas pārbūves - līdz 2023.gada beigām.”*  Tādējādi uz Konkursa piedāvājuma iesniegšanas brīdi:   * Pretendentam nav zināma Rīgas stacijas precīza konfigurācija, audiovizuālo iekārtu skaits un tips. * Audio un video apziņošanas gala iekārtu pieslēgšana netiek pieprasīta, tāpēc Pasūtītājam faktiski nebūs iespējas pārbaudīt *Skaidrojumā Nr.43* minēto prasību izpildi VIAS sistēmas nodošanas brīdī.   Tāda situācija Pretendentam atļauj:   * Neiekļaut komercpiedāvājumā visu Rīgas stacijai nepieciešamo programmatūru un tās instalēšanas un konfigurācijas darbus. * Iekļaut daļu no VIAS sistēmas ieviešanas izmaksām citā projektā – Rail Baltica. Daļa no šobrīd nenoteiktajiem darbiem tiks apmaksāti no cita avota, šo darbu vērtībai tai pašā laikā neietekmējot šī Konkursa piedāvājuma kopējo novērtējumu.   Tai pašā laikā 17 esošo staciju (PAS) attiecībā tiek piemērota **pretējā** pieeja:   * Piedāvājumā vērtībā ir jāiekļauj visi darbi un nepieciešamā programmatūra 17 staciju pieslēgšanai (17 staciju konfigurācija ir sniegta Konkursa Nolikumā).   Tai pašā laikā atbildē “*Skaidrojums Nr.26*” Pretendentam netika sniegta informācija par šajās stacijās esošo audio un video apziņošanas iekārtu vadības protokoliem:  *“Pasūtītājam esošo LED displeju kontroles un vadības protokoli nav pieejami. Uzņēmējam patstāvīgi jāiegūst no iekārtu izgatavotājiem.”*  Ņemot vērā iepriekš minēto, kā arī to, ka saskaņā ar PAS sistēmas konkursu tai ir jāatļauj paplašināšanas iespēja līdz pat 200 stacijām (no 2014. gada atklātā konkursa “Dzelzceļa pasažieru infrastruktūras modernizācija/ Informatīvo un videonovērošanas sistēmu ierīkošana” Nolikuma):  *Pasūtītāja prasības Iepirkuma daļa Nr.3 „Informatīvo un videonovērošanas sistēmu ierīkošana” II nodaļa Tehniskās prasības:*  *“4.1.1.Balss un vizuālās apziņošanas apakšsistēmu vispārējās funkcionālās prasības*  *4.1.1.3.Tā kā PAS ir paredzēta lietošanai visā LDz tīklā, tad tajā izmantotajām iekārtām jāatbalsta:*  *4.1.1.3.1. sistēmas komponenšu (displeji, audio apziņošana utt.) paplašināšanas iespēja un centrālo mezglu mērogojamība (paplašināšana) vismaz līdz 200 dzelzceļa staciju vadībai, izmantojot uzstādīto centralizēto pārvaldības programmatūru;”*  **Lūdzam izslēgt no Konkursa prasībām audio un video apziņošanas iekārtu pieslēgšanu 17 stacijās, jo šīs prasības nodrošina netaisnīgas konkurences priekšrocības PAS sistēmas piegādātājam.** | Pasūtītāja prasības netiks mainītas.  Projekta rezultātā ir jāizveido vienota informatīvā pasažieru apziņošanas sistēma - VIAS, kas centralizēti spēj apkalpot visas 1520mm dzelzceļa tīkla stacijas un nodrošina pasažieru apziņošanu visās modernizējamās stacijās, 17 esošās un nodrošina konfigurāciju Rīga-Pasažieru stacijai *– skat. Skaidrojumus Nr.38, 43, 52.* |